<classify> ANDREW MSECHU-DAR ES SALAAM WATUMIAJI wa dawa za kulevya nchini, maarufu kama mateja, wameanzakugeukia dawa zenye uwezo wa kuua panya kutokana na kuadimika kwa dawa hizo. Akizungumza na MTANZANIA jana, Kamishna wa Kinga na Tiba katika Mamlaka ya Kudhibiti na Kupambanana Dawa za Kulevya nchini, Dk. PeterMfisi alisema tayari wameshabaini tatizo hilo na wanachukua hatua kuwezakuwanusuru watumiaji hao. Dk. Mfisi alisema katika uchunguzi wao wamebaini kuwa watumiaji wengiwamekuwa wakitumia dawa zilizochanganywa na dawa za usingizi au za kutulizamaumivu zilizoko kwenye kundi la Indocid, ambazo ni hatari kwa afya zao. Alisema kwakawaida dawa hizo ambazo ni kwa ajili ya binadamu hutumiwa kwa maelekezomaalumu na daktari kwa wahitaji, lakini iwapo zitatumika kwa ajili ya kuuliapanya pia huweza kuwaathiri na kusababisha kifo kwa viumbe hao. Dawa hizohuwa zinasababisha kukwangua utumbo na kusababisha damu kuvuja kwa ndani, kwa hiyokama panya akila kidonge kimoja tu anaweza kufa, kwa sababu kutasababishakuvuja damu na hata kuharibu utumbo wake. Baadhi ya watu hutumia vidonge hivyokuwatega, alisema. Dk. Mfisialisema kuwa wapo watu ambao hutumia dawa hizo kuua panya na zinaoneshamafanikio, kutokana na mfumo wa ulinzi wa viumbe hao kushindwa kuzihimili. Alisemauchunguzi wao umebaini kuwa kutokana na kuzibwa kwa mianya mingi ya uingizajidawa za kulevya nchini, kazi ambayo bado inaendelea, baadhi ya waingizaji wadawa hizo waliofanikiwa kupenyeza wamekuwa wakitumia vidonge hivyo kuongezauzito wa dawa zao ili kupata faida kubwa. Dk. Mfisi alisemawengi wamekuwa wakiongeza dawa hizo kwenye heroin. Wanawezakutafuta vidonge na kuongeza. Huchanganya kilo moja ya heroin na hadi kilombili za dawa hizo, alisema. Alisemakutokana na hilo, watumiaji wa heroin ambao nao huzipata kwa shida, hutafutadawa hizo na kuziongeza katika unga huo bila kujua kuwa tayari umeshachanganywa,hivyo kujiongezea madhara maradufu na kwa kasi zaidi. HiziIndocid ni miongoni mwa dawa za kutuliza maumivu. Wanapozichukua na kuchanganyakwenye heroin madhara yake yanakuwa makubwa zaidi na kuharibu figo na ini. Kwa kuwawanatumia dawa hizo kinyume na utaratibu, wanavuruga upatikanaji wa dawa hizoambazo huingizwa nchini kwa kazi maalumu na kusababisha uhaba usiotarajiwa,alisema Dk. Mfisi. Alisemawajibu wao kwa sasa ni kuhakikisha wanaendelea kuchunguza, kubaini na kuwakamatawote wanaojihusisha na uuzaji wa dawa hizo za hospitali kwa ajili ya matibabunje ya utaratibu, na kuwanasa watumiaji wa dawa hizo. Dk. Mfisialisema kwa sasa wanaendelea kutoa elimu kwa watumiaji wanaozichanganya dawahizo na dawa za kulevya kuhusu madhara yake. Alisematatizo hilo linaongeza madhara kwa kuwa hata heroin inayofanikiwa kupenyanchini siyo halisi bali ni ile chafu, ambayo upatikanaji wake ni wa bei nafuukuliko dawa nyingine za kulenya, hivyo kuichanganya na dawa hizo ni hatarizaidi. Kuadimika kwa mihadarati kama cocainena heroine ni matokeo ya juhudi za Serikali kupambana na uingizwaji nausambazaji wa dawa hizo haramu nchini. MTANZANIA lilimtafuta Dk, Mfisibaada ya taarifa ya BBC iliyoeleza kuhusu waraibu wa dawa za kulevya nchini kuchanganyasumu ya panya na dawa nyingine haramu za kulevya kama bangi na kisha kuvutapamoja. Kwa mujibu wa BBC, upatikanaji wasumu ya panya ni rahisi sana hasa katika maduka ya bidhaa za nyumbani na kwenyemasoko, na huuzwa kwa bei ya chini. Si rahisi kumtilia shaka mnunuzi wasumu ya panya, kufanya hivyo si kinyume cha sheria. Ila kwa sasa kinachosaliabaada ya manunuzi ni jinsi gani sumu hiyo inaenda kutumika. BBC ilieleza kuwa wakati mamlaka nchini zikiendelea kupiga hatua dhidi ya wafanyabiashara wakubwa na wa kati wa dawa za kulevya, ni dhahiri kuwa bado kuna changamoto kubwa ya kudhibiti watumiaji ambao kila uchao wanatafuta aina mpya ya dawa kukata kiu ya uraibu wao. Mwaka jana ilielezwa kwamba waraibu wa mihadarati nchini wamegeukia dawa za usingizi kama njia mbadala baada ya kuadimika kwa dawa za kulevya.  <topic>: KITAIFA 